पाएं अपने शहर की ताज़ा ख़बरें और फ्री ई-पेपरडाउनलोड करें
अलवर शहर में कटला और भटियारों की गली वाले बाजार में बुधवार को फिर सोमवार जैसे हालात हो गए। दोनों बाजाराें में भीड़ टूट पड़ी। साथ में वाहनों की आवाजाही से जाम के हालत बन गए। सोशल डिस्टेंसिंग तो यहां आकर खत्म हो जाती है। पैदल निकलने वालों को जगह नहीं मिल रही। इससे पहले सोमवार को भी यही हालात थे। प्रशासन इसके बवजूद मजबूत इंतजाम नहीं किए। वहीं, जनता समझ नहीं रही है कि इस भीड़ में आने का मतलब वायरस को साथ ले जाना है। तभी तो अलवर शहर में कोरोना बेलगाम है। अकेले अलवर शहर में पिछले सात दिनों में 2 हजार 287 कोरोना पॉजिटिव आ चुके हैं। अस्पताल मरीजों से भरे पड़े हैं। ऑक्सीजन बैड नहीं मिल रहे। वेंटिलेटर का नंबर आने से पहले तो मरीज मर जाते हैं।
पूरे जिले 40 प्रतिशत मरीज अकेले अलवर शहर से आते हैं। कई बार तो बढ़कर 60 प्रतिशत पहुंच जाते हैं। जिसका एक कारण तो यहां सैंपल ज्यादा लिए जाते हैं। दूसरा कारण बाजार की भीड़। जल्दबाजी में सोशल डिस्टेंसिंग टूटती है। इस भीड़ में सैंपल दिए हुए काफी पॉजिटिव भी होते हैं। जिनकी रिपोर्ट आने के बाद पता लगता है कि पॉजिटिव होने के बावजूद घूमता रहा।
कोरोना जांच रिपोर्ट दो से तीन दिन में
कोरोना के सैंपल देने वाले लोग ही बता रहे हैं कि उनकी जांच रिपोर्ट दो से तीन दिन में आती है। इस बीच सैंपल देने वाले घूमते रहते हैं। उनके जरिए दूसरों में संक्रमण फैल जाता है। अब भी अलवर में हजारों कोरोना के सैंपल की रिपोर्ट आना बाकी है। जब तक रिपोर्ट आएगी तब तक लोग एक दूसरे को वायरस बांटते रहेंग। तभी तो सरकार व प्रशासन की साफ चेतावनी है कि वायरस को फैलने से रोकना है तो घरों में ही रुकिए। भीड़ में नहीं जाएं।
अकेले अलवर शहर 7 दिन में 2287 पॉजिटिव
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva bho_Deva zho_Hant eng_Latn